Йоханна Матинтало

Йоханна Катариина Матинтало (; 11 декабрь 1996 йыл, Пеутюй, Финляндия) — Финляндия спортсыһы, саңғысы һәм элекке еңел атлет.Финляндия командаһы составында саңғы спорты буйынса донъя чемпионатында 4×5 километрлыҡ эстафетала 2021 йылда бронза миҙал яулаусы.

 Спорт карьераһы 

 Еңел атлетикалағы карьераһы 
Саңғыла йүгереү менән шөғөлләнеүҙән тыш, Йоханна Матинтало йәштән үк етди рәүештә еңел атлетика менән шөғөлләнә: урта дистанцияларға йүгереү буйынса үҙ йәшендәгеләр категорияһында бер нисә тапҡыр милли рекорд ҡуя, үҫмерҙәр һәм юниорҙар донъя чемпионатында ҡатнаша. 14 йәшендә Финляндияның өлкәндәр өсөн чемпионатында 800 метрға йүгереүҙә финишҡа икенсе булып килә, шул уҡ ваҡытта үҙенең шәхси рекордын 6 секунд самаһына яңырта. Бер йылдан һуң спортсы үҙенең көмөш уңышын ҡабатлай, ә 2013 йылда ошо уҡ дистанцияла ил чемпионы була.

Артабан Матинталоның еңел атлетикалағы үҫеше туҡталып ҡала — сәбәбе булып спортта күп йәрәхәттәр алыуы тора. 2016 йылда ул барлыҡ иғтибарын саңғы ярышына йүнәлтә. Финляндия ил саңғы командаһының юғары кимәлдә сығыш яһауы һәм был спорт төрөндәге илдең спорт традициялары уға был спорт төрөн һайлауға булышлыҡ итеүсе көс була.

 Саңғысы карьераһы 
Йоханна Матинтало 2013 йылда Ҡышҡы Европа үҫмерҙәр Олимпия фестивалендә Финляндия командаһы составында сығыш яһай һәм ундағы 5 км-ға классик стиль менән шыуыу ярышында һигеҙенсе һәм ҡатнаш эстафетала дүртенсе урынды яулай.

2015 йылда юниорҙар араһындағы донъя чемпионатында 20 йәшкә тиклемге ҡыҙҙар араһында скиатлон буйынса 16-сы урынды яулай. шунан һуң 2016 йылда спортсы тулыһынса саңғы менән шөғөлләнергә ҡарар итеп, Рованиемиға күсеп килә, был уның һөҙөмтәләрен яҡшыртыуға булышлыҡ итә. Балтырының йәрәхәтенә ҡарамаҫтан, 2017 йылда юниорҙар араһындағы донъя чемпионатында 23 йәшкә тиклемге ҡыҙҙар араһында Матинталоға скиатлонда көмөш миҙал яуларға насип була.

Йоханна үҙенең иң беренсе Донъя Кубогындағы ярышын 2014 йылдың ноябрендә үҙ илендә үткән Рука ҡалаһында үткәреүенә ҡарамаҫтан, ул Финляндияның төп командаһында бары тик 2017 йылдың февралендә генә нығына ала, ул саңғы ярыштары миҙгелен тамамлау алдынан йәрәхәттәр алған Риит-Лииса Ропонен урынында сығыш яһай. Отелялағы 10 км-ға ярыш ваҡытында, үҙ ватандаштарының барыһынан да алдараҡ килеп, унан бер кем дә яҡшы һөҙөмтәләр көтмәгәндә 12-се урынды биләй. Шундай юғары һөҙөмтә күрһәтеүе сәбәпле спортсы 2017 йылда Лахти ҡалаһында үткәреләсәк донъя чемпионатына үҙе өсөн берҙән-бер саңғыла йүгереү төрө — скиатлон — буйынса Финляндия командаһы составына индерелә һәм ошо ярышта 29-сы урынды биләй.

Йоханна Матинтало 2018 йылда Олимпиада буласаҡ Пхенчханға барыусы фин делегацияһы составына алына. Үҙенең олимпиадалағы дебюты ярышында — скиатлон буйынса — 24-се урынды яулай, ярымфинал стадияһында спринтта сығышын тамамлай, ә 30<span typeof="mw:Entity" id="mwTg">&nbsp;</span>км «классика» марафонында 18-се урында була.

2018/2019 йыл миҙгелендә саңғысы Донъя Кубогында — норвег Бейтостелендә үткән эстафетала фин ҡатын-ҡыҙҙар саңғысылары командаһы составында өсөнсө урында подиумға күтәрелә. 2019 йылда Зефелдә үткән донъя чемпионатында спортсының формаһы йыл башында ауырыуы сәбәпле бик үк яҡшы булмай. Ул донъя беренселегенә ике ярышта ҡатнаша: скиатлонда бары тик 32-се генә һөҙөмтәһене күрһәтә, шуның менән үҙ ватандаштары араһында еңелә, ә «разделка» 10<span typeof="mw:Entity" id="mwXg">&nbsp;</span>км-ға булған ярышта 17-се урынды яулай.

2021 йылдағы Оберстдорфтағы донъя чемпионаты Матинтало өсөн бик уңышлы башлана — ул квалификация өсөн спринт ярыштарында өсөнсө ваҡыт күрһәтә. Әммә сирек финалда йығылыу арҡаһында артабанғы көрәштә ҡатнашыу мөмкинселегенән мәхрүм була. Скиатлонда ла уға шулай уҡ юғары урындар өсөн көс һынашырға насип булмай — уның йомғаҡлау һөҙөмтәһе бары тик 30 -сы ваҡытты ғына күрһәтә. Алдағы дистанцияларҙа һөҙөмтәләре бик уртаса ғына булыуына ҡарамаҫтан, Йоханна 4×5<span typeof="mw:Entity" id="mwaw">&nbsp;</span>км эстафетаһына йүгереүсе командаға алына, Йоэнсуу Ясми, Риита-Лииса Ропонен һәм Криста Пярмякоска менән берлектә ул донъя беренселегендә «бронза» призер була. Чемпионаттың һуңғы ярышында — 30<span typeof="mw:Entity" id="mwcg">&nbsp;</span>км-ға классик стиль менән марафонда — спортсы 13-сө һөҙөмтәне күрһәтә.

 Һөҙөмтәләре 

 Олимпия уйындарында 
Олимпия уйындарыСпринттаКоманда  спринтта10 кмайырым старт7,5+7,5 кмскиатлон30 кммасс-старттаЭстафета 2018 Пхенчхан——24—

 Саңғы спорты буйынса донъя чемпионаттарында 
Донъя чемпионатыСпринттаКоманда  спринтта10 кмайырым старт7,5+7,5 кмскиатлон30 кммасс-старттаЭстафета 2017 Лахти———29—— 2019 Зефельд——32—— 2021 Оберстдорф——30133

 Донъя Кубогында 

Результаты сезонов

Миҙгел Йәше Зачет төрөДөйөм зачеттаЯрышСпринттаU23NordicOpeningДе ТурСкиТуры Ски2020Кубок ФиналыДонъяла201518———   2017207354—12—— —2018217050721250— 302019227056591243— —2020236741 35—— 202124232735 3517   

 Подиум

 3 подиум

#.МиҙгелДатаУҙғарыу урыныЯрышУрынПартнер буйынса эстафета1 2018/19 2018 9 декабрь Бейтостелен, Норвегия4 эстафета×5 км3Пярмякоска, Ропонный, Пииппо2 2019/20 1 мартта 2020 Лахти, Финляндия4 эстафета×5 км2Нисканен, Мононен, Пярмякоска3 2020/21 6 февралдә 2021 Лахти, Финляндия4 эстафета×5 км3Нисканен, Мононен, Пярмякоска

 Иҫкәрмә 

 Һылтанмалар 
 Йоханна Матинтало — статистика на сайте FIS (англ.)
 Йоханна Матинтало — профиль на сайте IAAF (англ.)
Категория:Алфавит буйынса шәхестәр
Категория:Википедия:Замандаштар биографияһы
Категория:1996 йылда тыуғандар
Категория:11 декабрҙә тыуғандар